laion/Wikipedia-Exotic huggingface dataset:
צבי סטפק

צבי סטפק (נולד ב-26 במאי 1946) הוא מייסד ובעלים משותף של בית ההשקעות "מיטב דש". משמש מרצה ופרשן לשוק ההון, כותב בעיתוני הכלכלה בישראל. סטפק גדל ברמת גן. אמו אסתר עלתה מפולין ואביו פנחס עלה מאוקראינה. הוא בעל תואר ראשון בהיסטוריה כללית והיסטוריה עברית מאוניברסיטת תל אביב, ותואר שני במנהל עסקים בהצטיינות מאוניברסיטת תל אביב. שימש מורה להיסטוריה בבתי ספר תיכוניים ובמקביל פתח בשנת 1977, עם סיום לימודי מנהל עסקים, את "צבי סטפק השקעות בע"מ – ניהול תיקי השקעות", כאשר חדר העבודה בביתו שימש כמשרדו. בשנת 1979 הקים עם שותפו, שלמה סימנובסקי, את "מיטב" וניהל את ההשקעות ממשרד של חדר אחד ברחוב ביאליק ברמת גן. בנו של צבי, אבנר סטפק, שימש כמנכ"ל החברה בשנים 2007–2010. החברה ביצעה כ-15 עסקאות מיזוג ורכישה של בתי השקעות מתחרים תוך שנים ספורות, והעסקה הבולטת ביניהן הייתה המיזוג עם דש בית השקעות (2013). בשנה שלאחר המיזוג בית ההשקעות מיטב דש היה לשני בגודלו בישראל וניהל נכסים בסכום של כ-130 מיליארד ש"ח. בשנת 1993 הקים סטפק את מכללת מיטב לשוק ההון. כמו כן נתן הרצאות ללא תשלום לקהלים שונים, משום שהוא רואה בחינוך פיננסי חשיבות עצומה. מתגורר ברמת גן, נשוי לאלן ואב לשלושה. מדריך קרנות הנאמנות בישראל שוק ההון המדריך לניהול תיקי השקעות בישראל מדריך מיטב לרפורמה במס מדריך מיטב לרפורמה במס בשוק ההון סטפק: "מנהלים בכירים לא יברחו לחו"ל; לא מחכים להם שם", באתר גלובס, 1 באפריל 2014 חגי עמית‏, השוק מנקודת מבט של סטפק, באתר וואלה, 3 באוגוסט 2007 צבי סטפק, באתר גלובס דיאנה בחור ניר, אמי, ניצולת פרעות תרפ"ט, פחדה מערבים ואמרה: "התאכזבתי מבוגדנות שכניי, חוץ מעוזרת ערבייה שהזהירה אותנו", באתר כלכליסט, 24 באוקטובר 2015
אריסטודמוס

אריסטודמוס הוא שם יווני. האם התכוונתם ל... אריסודמוס (מיתולוגיה) – דמות מהמיתולוגיה היוונית. אריסטודמוס מספרטה – הניצול הספרטני היחיד מקרב תרמופילאי. אריסטודמוס מקומאי – רודן העיר קימה כונה "מלאקוס".
אוניברסיטת קליפורניה בסנטה ברברה

אוניברסיטת קליפורניה בסנטה ברברה (באנגלית: University of California, Santa Barbara ; בראשי התיבות: UCSB) היא אוניברסיטת מחקר ציבורית בקליפורניה, אחת מעשרת הקמפוסים של אוניברסיטת קליפורניה. היא ממוקמת על יד החוף במחוז סנטה ברברה (אנ'), כ-160 קילומטרים צפונית ללוס אנג'לס, ובמרחק 13 קילומטרים מהעיר סנטה ברברה. האוניברסיטה נוסדה ב-1891 כ-Anna Blake School, שהיה קולג' עצמאי למורים, והפכה לשלוחה של אוניברסיטת קליפורניה בשנת 1944. קמפוס האוניברסיטה הוא השלישי שהוקם במסגרת מערכת האוניברסיטאות של קליפורניה. האוניברסיטה חברה בהתאגדות אוניברסיטאות האוקיינוס השקט וחברה באיגוד אוניברסיטאות המחקר. בדירוג השבועון יו אס ניוז אנד וורלד ריפורט (U.S. News & World Report), האוניברסיטה נמצאת במקום ה-28 ברשימת האוניברסיטאות הטובות בארצות הברית לשנת 2015 ומקום עשירי בין האוניברסיטאות הציבוריות. פרק זה לוקה בחסר. אנא תרמו לוויקיפדיה והשלימו אותו. קמפוס האוניברסיטה ממוקם על צוק ליד האוקיינוס השקט. הוא אינו שייך לשום רשות עירונית, אולם הוא סמוך לעיירה גולטה (אנ') ורצועה לאורך האוקיינוס משתייכת בין העיר סנטה ברברה לקמפוס שייכת לעיר. כיום הקמפוס כולל 163 בניינים על שטח של 4.267 קמ"ר. הקולג' ללימודי יצירה (אנ') (1967) הקולג' להנדסה (אנ') (1966) הקולג' לאמנויות ומדעים (אנ') בית הספר למדעי הסביבה וניהול (אנ') ע"ש ברן (1991) בית הספר לחינוך (אנ') ע"ש גבירץ (2009) מדיה וקבצים בנושא אוניברסיטת קליפורניה בסנטה ברברה בוויקישיתוף אתר האינטרנט הרשמי של אוניברסיטת קליפורניה בסנטה ברברה (באנגלית) אוניברסיטת קליפורניה בסנטה ברברה, ברשת החברתית אקס (טוויטר)
שועלי באר שבע (כדורסל)

שועלי באר שבע היא קבוצת כדורסל ישראלית לחירשים מהעיר באר שבע. הקבוצה חברה בארגון הספורט לחירשים בישראל (אס"ח) ומשחקת בליגת AND1 לחירשים. המועדון נוסד בשנת 2010 על ידי יניב סמידוברסקי ואבישי נגב. הקבוצה מחזיקה בשיא התארים לקבוצת כדורסל לחירשים בישראל, הכוללת 2 אליפויות ארציות, 2 גביעי מדינה והעפלה לטורניר היורוקאפ בפטרה שביוון, בו סיימה במקום החמישי. ליגת החירשים בכדורסל הוקמה על ידי אס"ח בשנת 2010. יניב סמידוברסקי, ששימש כשחקן וכמאמן ראשי בקבוצה, היה בעברו שחקן בהפועל ערד, בית"ר באר שבע, הפועל בארי, אליצור אופקים, והפועל באר שבע. כמו כן, שימש בעבר כמאמן במחלקת הנוער של הפועל באר שבע. סמידוברסקי פנה למועדון החירשים בבאר שבע בבקשה לעזרה בהקמת הקבוצה, ולאחר שסורב לקחה אס״ח את הקבוצה תחת חסותה. הקבוצה הוקמה על ידי יניב סמידוברסקי ואבישי נגב בשנת 2010. שחקני הקבוצה הם בעלי לקויות שמיעה וחירשות, אשר נבחרו בקפידה במסגרות תחרותיות שונות בכדורסל. בשנה הראשונה לטורניר ולהקמת הליגה, זכתה הקבוצה באליפות ובגביע המדינה, לאחר שגברה על קבוצת "לב תל אביב" בגמר הפיינל פור, ועל קבוצת "קינגס יהוד" במשחק גמר גביע המדינה בתוצאה 74:51. הקבוצה ניצחה בכל משחקיה במהלך העונה - 21 ניצחונות רצופים. שחקן הקבוצה גיא מאור זכה בתואר השחקן המצטיין בגמר, וכן בתואר "מלך הסלים" לעונה זו. צלחת האליפות הוענקה על ידי שחקן העבר והמאמן עודד קטש. בעונת 2011/2012 זכתה הקבוצה באליפות שנייה ברציפות, לאחר שגברה על קבוצת לב תל אביב בתוצאה 83-58, בגמר הפיינל פור שנערך באולם זיסמן, רמת גן. סמידוברסקי נבחר לשחקן המצטיין במשחק הגמר, וזכה בתואר שחקן העונה ובתואר "מלך הסלים" של העונה. צלחת האליפות הוענקה על ידי שחקן מכבי תל אביב, יוגב אוחיון. הקבוצה הגיעה למעמד גמר גביע המדינה והפסידה ללב תל אביב בתוצאה 65-58. השנה השלישית הייתה העונה החלשה ביותר של הקבוצה מאז קיומה והסתיימה ללא תארים. כמו כן, חוותה הקבוצה גל עזיבות של שחקני מפתח, בהם המאמן הראשי והשחקן הבולט יניב סמידוברסקי, אותו החליף בתפקיד המאמן שלומי וקנין. הקבוצה הפסידה הפסד טכני מול לב תל אביב בהתמודדות על הסגנות לאחר שלא הגיעה למשחק, וסיימה במקום השלישי בליגה. בעונה זו לא התקיים פלייאוף, וקבוצת "קינגס יהוד" שסיימה במקום הראשון בליגה זכתה באליפות. בשנה זו חזר יניב סמירדובסקי לשחק בקבוצה ולאמנה, והקבוצה זכתה בגביע המדינה לאחר שגברה בגמר על ותיקי תל אביב בתוצאה 54-40. בעונת 2014/2015 התחזקה הקבוצה במספר שחקנים חדשים, וכן מינתה את אביעד לוי לתפקיד דובר הקבוצה וצירפה אותו להנהלה, יחד עם יו״ר הקבוצה, פרדי קאספו. הקבוצה התמודדה בגמר הפיינל פור של הליגה מול קבוצת לב תל אביב באולם "קנטור" בחולון, והפסידה בתוצאה 56-47. נוסף על כך, לשועלי באר שבע הייתה התמודדות נוספת לאחר שהגיעה לגמר מול לב תל אביב במפגש שני בניסיון לקטוף את גביע המדינה, לאחר שהפסידה לה את האליפות. אך הפסידה בשנית ללב תל אביב בתוצאה 50-45 ובכך סיימה את העונה ללא תואר לראשונה מאז 2012. בעונת 2016/2015 זכתה הקבוצה באליפות נוספת. דף שועלי באר שבע בפייסבוק כרמל קושניר, הפועל 'שועלי' באר שבע זכתה בגביע המדינה, באתר mynet (כפי שנשמר בארכיון האינטרנט), 4 באפריל 2011 אייל חטב, ראש לשועלים: באר-שבע היא מחזיקת הגביע, באתר EYOYA‏, 11 באפריל 2014 אייל חטב, קודם מקום בפלייאוף, אחר-כך אליפות ואז גביע, באתר EYOYA‏, 8 בפברואר 2014
מבחן יחס הנראות

בבדיקת השערות סטטיסטית, מבחן יחס הנראות הוא מבחן סטטיסטי המשווה בין שני מודלים: מודל השערת האפס ומודל ההשערה החלופית (האלטרנטיבית). המבחן מבוסס על יחס נראות המבטא בכמה יותר "סביר" שיקרה נתון מסוים תחת מודל אחד לעומת המודל האחר. מקובל להשתמש במבחן זה כדי להחליט האם לדחות את השערת האפס או לא. אם ההשערות פשוטות (כלומר, יש אפשרות יחידה וברורה לפרמטרים על פי כל השערה), ניתן להשתמש בלמה של ניימן-פירסון, הקובעת כי דחיית השערת האפס עבור ערכים גדולים מספיק של יחס הנראות מאפשרת מבחן בעל עוצמה מקסימלית. כדי לבחור את הסף הקריטי לדחיית השערת האפס, יש לדעת את ההתפלגות של יחס הנראות (או של הלוגריתם של יחס הנראות). לעיתים התפלגות יחס הנראות היא פונקציה מונוטונית (או פשוטה מספיק) של סטטיסטי מספיק של הנתונים, עליו ההתפלגות קלה יותר לחישוב. ידיעת ההתפלגות תחת השערת האפס הכרחית לשם חישוב ערך-p עבור נתונים ספציפיים המשמשים לביצוע בדיקת ההשערות. יחס נראות הלמה של ניימן-פירסון
דיפאליה

פין כפול של ילד דיפאליה כפי שתועדה בילד אינדונזי בן 12, מעליה גידול דמוי לולאת מעיים class=notpageimage|הצגה דיפאליה (באנגלית: Diphallia) היא מום מולד זכרי הבא לידי ביטוי בקיומם של שני פינים בזכר אחד. הדיפאליה נדירה מאוד, בארצות הברית נמצא מקרה אחד על כל חמישה וחצי מיליוני גברים. התופעה תוארה לראשונה ב-1609 על ידי הרופא השווייצרי Johannes Jacob Wecker. צעיר אמריקאי בעל דיפאליה פרסם ספר אלקטרוני בשם "ראש כפול: חיי עם שני פינים" (Double Header). במקרים רבים דיפאליה מלווה במומים נוספים בחוט השדרה, במערכת הכליות, במעיים, בפי הטבעת ובאיברים נוספים. בעלי דיפאליה נמצאים בסיכון גבוה לתמותה בשל זיהומים החודרים גם למערכת הכליות והעיכול. מדיה וקבצים בנושא דיפאליה בוויקישיתוף צעיר מתוודה: "יש לי שני איברי מין ואני משתמש בהם" באתר msn תינוק נולד עם שלושה איברי מין, באתר ישראל היום, 25 באוגוסט 2015 היסטוריה רפואית: תינוק נולד עם 3 איברי רבייה זכריים, 4 באפריל 2021. תמונות של בעלי דיפאליה (באנגלית)
תנומת כוח

תנומת כוח (באנגלית: Power nap) היא שינה קלה במהלך היום לזמן מוגבל של כעשרים דקות ולכל היותר שלושים דקות. עשרים דקות של שינה רדודה מכינים את הגוף לשינה עמוקה, אך עדיין לא מתחילים אותה. במהלך השינה הזאת יש התאוששות של המוח. עסקים רבים בארצות הברית מאפשרים לעובדיהם לקחת הפסקת שינה. בחברות תעופה אמריקאיות אפילו מחייבים את הטייסים לעבור הפסקת שינה לפי התור. הנושא נחקר באוניברסיטת הרווארד ובאוניברסיטת דיסלדורף, שמצאה שיפור משמעותי ביכולת הזכירה לאחר תנומת כוח. שנת צהריים אפקט הנמנום: כמה צריך לישון בצהריים?, באתר וואלה, 7 בינואר 2015 שיר-לי גולן, האנושות שקועה במשבר שינה עמוק, באתר "ידיעות אחרונות", 20 באוגוסט 2018 איתי עניאל, כוח למוח: למה כדאי לאמץ את תנומות הכוח באמצע היום?, באתר הארץ, 17 בספטמבר 2024 Researchers: Power Nap Better than Caffeine to Fight Afternoon Fatigue (באנגלית)
משא (פירושונים)

האם התכוונתם ל... משא – חפצים המועברים ממקום אחד למשנהו משא – אחד מבני ישמעאל מש"א – מרכז שיקום ואחזקה בצה"ל משא (כתב עת) – מוסף ספרותי טומאת משא – מושג ביהדות המתאר טומאה הנוצרת על ידי הרמת חפץ הטמא מושא – מושג תחבירי חזון נבואה נאום משא – עיר עתיקה (בראשית י' ל') מסע מסה
לודוויג מרום

לודוויג מָרוּם (בגרמנית: Ludwig Marum;‏ 5 בנובמבר 1882 – 2 באפריל 1934) היה פוליטיקאי יהודי-גרמני, שהיה מקורבנותיה הראשונים של המפלגה הנאצית. לודוויג מרום נולד בעיר פרנקנטל שבדרום-מערב גרמניה להורים בני המעמד הבינוני-גבוה. לאחר שלמד משפטים באוניברסיטת היידלברג ובמינכן, החל לעבוד כעורך דין בקרלסרוהה, שם נשא לאישה את יוהנה (יהודית) בנדיקט. ב-1914 הצטרף ל-מפלגה הסוציאל-דמוקרטית של גרמניה (SPD). בסיום מלחמת העולם הראשונה, עם כינונה של רפובליקת ויימאר, מונה לשר המשפטים ברפובליקת באדן. במסגרת תפקידו והכשרתו כעורך דין, פעל מרום רבות למען זכויות עובדים והתמקד בעיקר בזכויות של אימהות חד-הוריות ובזכויות של הורים לילדים עם מוגבלויות. כמו כן תמך בביטול עונש מוות ובשיויון בשכר בין גברים לנשים. בשנת 1928 נבחר לחבר הרייכסטאג מטעם קרלסרוהה. לאחר עליית הנאצים לשלטון המשיך מרום בפעילותו הפוליטית, אך בעקבות אירועי שריפת הרייכסטאג נעצר, וב-16 במאי 1933, נשלח יחד עם עוד שישה נציגי המפלגה הסוציאל-דמוקרטית ברייכסטאג למחנה הריכוז קיסלאו, שם נרצח על ידי אנשי SS ב-29 במרץ 1934, בגיל 51. מרום הותיר אחריו אישה ושלושה ילדים. בתו הצעירה אווה (1919 – 30 במרץ 1943) נרצחה במחנה ההשמדה סוביבור. אשתו יוהנה, בתו אליזבת ובנו האנס קארל שרדו את השואה והמשיכו לחיות בגרמניה לאחר המלחמה. מדיה וקבצים בנושא לודוויג מרום בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דורית שרצר

דורית שרצר (נולדה בשנת 1939), היא שחיינית עבר ישראלית, אלופת ישראל בשחייה במשחה ל-100 מטר פרפר (1954 ו-1955) ושיאנית ישראל בשחייה במשחים בסגנון פרפר. שרצר התאמנה בקבוצת ברית מכבים עתיד. באליפות ישראל בשחייה שנערכה באוקטובר 1954 זכתה שרצר במדליית זהב, במשחה ל-100 מטר פרפר בתוצאה של 1:41.7 דקות, לפני אילנה רייזנר (1:49.0 דקות) ונורית צור (1:50.7 דקות), שתיהן מהפועל גוש זבולון. בתחרות שנערכה ברחובות ביולי 1955 קבעה שרצר במשחה ל-100 מטר פרפר שיא ישראלי חדש של 1:37.6 דקות. חודש וחצי לאחר מכן, בתחרות שנערכה בבריכת מכבי אבשלום בפתח תקווה באוגוסט היא קבעה במשחה ל-50 מטר פרפר שיא ישראלי חדש של 43.2 שניות, שיפור לשיאה הקודם 43.5 שניות. שלושה שבועות לאחר מכן, בתחרות שנערכה בבריכה בגבעת רמב"ם בספטמבר היא שיפרה את שיאה במשחה ל-50 מטר פרפר והעמידה אותו על 42.6 שניות. באליפות ישראל בשחייה שנערכה באוקטובר היא זכתה במדליית זהב, במשחה ל-100 מטר פרפר בשיא מכבי חדש של 1:36.3 דקות, לפני רחל ברגשטיין מהפועל גוש זבולון (1:41.2 דקות) ויהודית לוזיה מהפועל אפיקים (1:46.5 דקות) ובכך הגנה על תוארה. בתחרות שנערכה בהאג הולנד ביולי 1956 קבעה שרצר במשחה ל-100 מטר פרפר שיא ישראלי חדש של 1:35.6 דקות. באליפות ישראל בשחייה שנערכה באוקטובר אותה שנה היא זכתה במדליית כסף במשחה ל-100 מטר פרפר בשיא ישראלי לנוער חדש של 1:33.6 דקות, אחרי חברתה לקבוצה שושנה ריבנר (1:33.2 דקות). בתחרויות השחייה של המכביה החמישית שנערכו בספטמבר 1957 זכתה שרצר בשתי מדליות זהב, במשחה שליחות 4x100 מטר חופשי ביחד עם שושנה ריבנר, גלי להב וברגר בשיא מכביה חדש של 5:13.3 דקות ובמשחה שליחות 4x100 מטר מעורב ביחד עם ברגר, חיותה מרצ'ביאק ושושנה ריבנר בשיא מכביה חדש של 5:52.7 דקות. שרצר למדה רפואה באוניברסיטת וינה. מדיה וקבצים בנושא דורית שרצר בוויקישיתוף צבי כתבי, שחייה 1954: צעד קדימה, דבר, 26 בנובמבר 1954 י. פורת, דורית שרצר חזרה לישראל כתיירת, מעריב, 18 ביולי 1960 שלמה מוזר, דבר הספורט - אורות וצללים באליפות השחיה, דבר, 17 באוקטובר 1954 3 שיאים ארציים בשחיה בתחרויות מכבי ברחובות, חרות, 10 ביולי 1955 אושרו שיאים ארציים בשחיה, דבר, 21 באוגוסט 1955 שני שיאים ארציים בשחייה, חרות, 28 באוגוסט 1955 שרצר שיפרה שיאה בפרפר, חרות, 20 בספטמבר 1955 אווירה בינלאומית בבת גלים, חרות, 11 באוקטובר 1955 הישגים לשחייני ישראל בתחרויות שחייה בהולנד, מעריב, 2 ביולי 1956 5 שיאים והפתעות באליפות ישראל בשחיה, חרות, 7 באוקטובר 1956 וולק האמריקאי זכה ב 200 פרפר דקות לאחר ששחה 1500 מ', חרות, 23 בספטמבר 1957
אליעז סגל

אליעז סגל (נולד ב־11 במאי 1963) הוא ד"ר לפסיכולוגיה קוגניטיבית ומשורר ישראלי. אליעז סגל נולד וגדל בראשון לציון. הוא בוגר החוג לפילוסופיה באוניברסיטת חיפה ובעל תואר דוקטור בפסיכולוגיה קוגניטיבית מהאוניברסיטה העברית בירושלים. לימד סטטיסטיקה ופסיכולוגיה בישראל ובארצות הברית. פרסם בכתבי-עת מקצועיים בנושאים: יצירתיות בפתרון בעיות ופילוסופיה של הפסיכולוגיה. בגיל 39 עבר טלטלה בחייו לאחר שאובחן כחולה במחלת פרקינסון, והחל לכתוב שירה. מאז פרסם שני ספרים ושיריו מופיעים תדיר בכתבי-עת ספרותיים מודפסים ומקוונים. עניינו בפילוסופיה, לוגיקה ומדע בא לידי ביטוי ברבים משיריו אם כנושא או באופן מטאפורי. שירים ראשוניים - הוצאת גוונים, 2009 דנ״א - הוצאת פרדס, 2014 מצמוץ - ספרי עיתון 77, 2020 Segal, E. (2004). Incubation in insight problem solving. Creativity Research Journal, 16, 141-148 Segal, E. (2004). The mind’s direction of time. Journal of Mind and Behavior 25 (3):227-235 אליעז סגל, ב"לקסיקון הספרות העברית החדשה" אליעז סגל, מחיקה / אליעז סגל, באתר הארץ, 16 בנובמבר 2010 אליעז סגל / שירים ראשוניים - מגזין אימגו מאמרים אליעז סגל בנתיבים, כתב עת ליצירה ועיון אליעז סגל, בלקסיקון הספרות העברית החדשה
גברת טועמת תה

גברת טועמת תה הוא מבחן רנדומלי מפורסם, בתחום תכנון הניסויים בסטטיסטיקה, אותו הגה רונלד פישר וכתב עליו בספרו "The design of Experiments" שפורסם בשנת 1935. ניסוי זה הוא התיאור הראשוני של מושג השערת האפס לפי פישר. תיאור הניסוי לפי פישר אורך פחות מעשרה עמודים וידוע בשל פשטותו ושלמותו ביחס למונחים, חישובים ותכנון הניסוי. הדוגמה מבוססת באופן חלקי על אירוע בחייו של פישר. המבחן שהשתמש בו נקרא היום המבחן המדויק של פישר. הגברת המדוברת טענה שאם מעמידים בפניה כוס של תה בחלב, היא יכולה לזהות האם המשקה הוכן על ידי מזיגת תה לחלב או חלב לתה. פישר הציע לתת לה 8 כוסות, 4 מכל סוג, בסדר אקראי. השערת האפס הייתה שהגברת לא תדע להבדיל בין שני הסוגים (גישתו המוקדמת של פישר לא עסקה בהשערה האלטרנטיבית). סטטיסטי המבחן היה מספר הניחושים הנכונים. ההתפלגות של הסטטיסטי היא התפלגות היפרגאומטרית: מספר האפשרויות לבחירת 4 כוסות מתוך 8, ללא חשיבות לסדר, היא המקדם הבינומי 8 ! 4 ! ( 8 − 4 ) ! = 70 {\displaystyle {\frac {8!}{4!(8-4)!}}=70} . אם הגברת בוחרת את 4 הכוסות שבהם נמזג התה ראשון, יש סיכוי של 1/70 שהיא צודקת לחלוטין; סיכוי של 16/70 שהיא צודקת בשלוש כוסות; סיכוי של 36/70 שהיא צודקת בשתי כוסות; סיכוי של 16/70 שהיא צודקת בכוס אחת בלבד; וסיכוי של 1/70 שהיא טועה לחלוטין. אזור הדחייה של המבחן, הוא המקרה היחיד בו היו 4 הצלחות, כלומר הגברת בחרה את 4 הכוסות נכונה (לפי רמת מובהקות מבחן של 5%: שכן, %α=5% > 1/70≈1.4). פישר היה מוכן לדחות את השערת האפס (ולקבל את הטענה שהגברת יודעת לזהות את הכוסות שבהן נמזג התה ראשון), אם ורק אם הגברת סיווגה נכונה את כל 8 הכוסות. יש בעיה! חידות למחשבה, הוצאת ספרית פועלים והקיבוץ המאוחד, 2013, פרק 3.14 - "הגברת טועמת התה (והאדון טועם היין)", עמ' 50. יוסי לוי, הליידי טועמת תה, באתר "נסיכת המדעים"
משה גולדמן (מלחין)

משה צבי גולדמן (תשי"ב, 1952 – כ"ב באדר ה'תש"ע, 8 במרץ 2010) היה מלחין ומפיק מוזיקלי חסידי, חסיד באבוב ובעל המנגן של החצר. נולד בשכונת קטמון בירושלים, לרב בנימין גולדמן, משגיח בישיבות באבוב בקריית באבוב בבת ים ובבורו פארק. גולדמן התחיל להלחין ניגונים כבר בהיותו ילד, עד ימיו האחרונים הלחין כ-380 ניגונים. מעל 300 מניגוניו כבר ראו אור.[דרושה הבהרה] סדרת האלבומים האחרונה שלו הייתה סדרת תקליטי קעמפ שלווה של חסידות באבוב בת 21 תקליטים. בין לחניו הבולטים: אהבת עולם תביא להם, הגלה נא, פנה לעלבון, שמחתי, שלום שלום, ברוך אל עליון, כנשר ועוד. בעקבות נכות ממנה סבל הלחין גולדמן שיר ביידיש בשם "הנשמה". השיר עוסק בנשמתו של צדיק המגיעה לבית דין של מעלה ואינה מורשית להיכנס לגן עדן כיוון שהצדיק הכה פעם יהודי ולא פייסו. לנשמה ניתנות שתי אפשרויות, לבחור בגיהנום לכפר על העוון או לחזור בשנית לעולם על מנת לתקן את העוון. הנשמה בוחרת לחזור בגלגול אך מבקשת מבית הדין להיוולד כבעל מום ללא ידיים, כדי שלא יוכל להכות שוב יהודי. במקביל מסופר על זוג חשוכי ילדים המתפללים לילד, ונולד להם תינוק חסר ידיים שסובל בחיים ובבית הספר. בפזמון מוסבר איך הכל נעשה בהשגחה עליונה שנשמת הצדיק תיוולד כילד ללא ידיים להורים צדיקים ובכך יכופר עוונו. חלק מקטעי השיר מושרים על ידי גולדמן עצמו, שטען שלא הצליח למצוא זמר שיעביר את המסר כמוהו. עשרים ואחד אלבומים מלחניו ראו אור במסגרת מחנה הקיץ של חסידות באבוב, 'מחנה שלווה'. הסדרה מכונה קעמפ (-מחנה) שלוה: על הר גבוה אשירה לה' מלך עליון פרנסה ששון ושמחה הריעו לה' כל הארץ חזק שמחתי זכור אם אשכחך שבת אליך אזמרה כנשר על ישראל שלום ודבריו קץ הפלאות שומרים להודיע חומת אש בכל העולמות אנעים זמירות לנצח שלושה אלבומים בסדרת 'חגים וזמנים': שעשה ניסים מלווה מלכה אלה מועדי אלבומים נוספים מלחניו: גדול יהיה ואהבת לרעך כמוך השיבם שירי חינוך אלבומים שהפיק: הייליגער שבת שבחין אסדר בנו חיים יצחק גולדמן, מפיק ומעבד מוזיקלי. משה גולדמן, באתר ספוטיפיי משה גולדמן, באתר MusicBrainz (באנגלית) משה גולדמן, דף שער בספרייה הלאומית משה גולדמן, באתר אמזון מיוזיק המלחין החסידי הנודע ר' משה צבי גאלדמן זצ"ל, באתר חסידי ניוז, ‏9 במרץ 2010 רשימת הפרסומים של משה גולדמן, בקטלוג הספרייה הלאומית בנימין קלוגר, גאולה ושכונותיה, תשע"ט (עמוד 82) ביצוע של השיר באתר הידברות
תומאס ארסטוס

תומאס ארסטוס (בגרמנית: Thomas Erastus; 7 בספטמבר 1524 – 31 בדצמבר 1583) היה רופא ותאולוג פרוטסטנטי. ארסטוס נולד בשווייץ בשם ליבר, ולמד באוניברסיטת בזל, ב-1558 נתמנה להיות רופא הפנים של אלקטור פפלץ, ופרופסור לרפואה באוניברסיטת היידלברג. ארסטוס נלחם בתאוריות של פאראצלסוס בנושאי אלכימיה ואסטרולוגיה. וכן התערב בסכסוכים שפרצו בין הכנסיות השונות. לאחר מותו התפרסם חיבורו Explicatio, שהכותרת שלו הייתה "הסברת השאלה הרצינית ביותר, אם הטלת הנידוי זקוקה לצו אלהים או אם מותר לבני אדם להטילו", ובו התנגד ארסטוס לקלוויניזם, המכיר בעונשים שמטילה הכנסייה על חסידיה. החל מ-1600 בערך התפשטה תורתו בבריטניה ועוד מדינות, בסקוטלנד התגבשה כת של ארסטיאנים, ותורתו כונתה ארסטיאניזם, גם במובן הרחב של התנועה לשלטון גמור של המדינה על הכנסייה. מדיה וקבצים בנושא תומאס ארסטוס בוויקישיתוף תומאס ארסטוס, באתר אנציקלופדיה בריטניקה (באנגלית) A. bonnard, th. e. et la discipline ecclesiastique, 1894 ערך זה הוא קצרמר בנושא רופאים ובנושא אנשי דת נוצרים. אתם מוזמנים לתרום לוויקיפדיה ולהרחיב אותו.
מתן - משקיעים בקהילה

מתן – משקיעים בקהילה הוא עמותה שהוקמה בשנת 1998 על ידי שרי אריסון והקרן המשפחתית ע"ש תד אריסון. הארגון הוקם בשנת 1988 בשם "מתן - הדרך שלך לתת" ובשנת 2010 שונה שמו ל"מתן - משקיעים בקהילה". מתן הוא הנציג הישראלי של ארגון United Way Worldwide אשר הוקם בארצות הברית לפני 125 שנה ופעיל ברחבי העולם כולו. החל משנת 2001 מנכ"לית הארגון היא אהובה ינאי. "מתן" משקיע משאבים בעסקים ובקרנות פילנתרופיות ומעודד שיתוף עובדים בפיתוח פרויקטים חברתיים שונים. השקעתה של העמותה באה לידי ביטוי במגוון דרכים: תרומות ומענקים, תמיכה בפרויקטים חדשים, התנדבות עובדים ומנהלים, מסלולים מקצועיים ועוד. משאבים אלו מושקעים מדי שנה בכ-300 תוכניות בקהילה המופעלות על ידי מאות עמותות וארגונים חברתיים בישראל. תחומי הפעילות המרכזיים של הארגון: פעילות עם חברות עסקיות - חיבור בין עסקים וקהילה כחלק מתחום אחריות תאגידית של חברה עסקית באמצעות בניית תוכנית כוללת גיבוש הנושאים החברתיים שבהם תשקיע החברה. התנדבות עובדים - קידום ופיתוח תוכניות להתנדבות עובדים במקומות עבודה. קיימים מגוון מודלים ליישום תוכניות התנדבות עובדים, החל מתוכניות מקיפות במסגרתן כל עובדי החברה העסקית יוצאים יחדיו לפעילות התנדבותית, דרך פעילויות הפזורות לאורך השנה. בשנת 2014 השולחן העגול במשרד ראש הממשלה, קיבל החלטה לקדם את נושא ההתנדבות בישראל על ידי הקמת מיזם ההתנדבות הלאומי. ארגון מתן, מונה לעמוד בראש הפורום המקדם את נושא ההתנדבות במקומות עבודה. קמפיין גיוס כספים במקומות עבודה - כדי לגייס משאבים חדשים לטובת נושאים חברתיים, נערכים במקומות עבודה, קמפיינים פנימיים בהם העובדים מוזמנים לתרום לנושא חברתי הקרוב לליבם, והחברה בה הם עובדים מוסיפה תרומה על תרומתם. קרנות עסקים לטובת הקהילה - סיוע לחברות בניהול קרנות הפילנתרופיה שלהן. כישורי ניהול בארגונים חברתיים - פעילות לפיתוח המנהיגות וכישורי הניהול בקרב ארגונים חברתיים באמצעות מסלולי הכשרה. מסלולים אלו מחברים בין ידע וניסיון עסקי לניהול במגזר החברתי, תוך יצירת שותפות בין מגזרית. אתר האינטרנט הרשמי של מתן - משקיעים בקהילה מתן - משקיעים בקהילה, באתר "גיידסטאר ישראל"
ילין (יישוב בדנמרק)

ילין (בדנית: Jelling) הוא כפר בדנמרק בעל אוכלוסייה של כ-3,370 נפש (נכון ל-1 בינואר 2014). הכפר ממוקם בנפת העיר ויילה, כ-10 קילומטר צפונית-מערבית לה. הכפר מפורסם בעיקר בשל המונומנטים הלאומיים שנמצאים בו – האבנים הרוניות בילין. מדי שנה נערך בכפר פסטיבל המוזיקה של ילין, כיום הפסטיבל המוזיקלי השלישי בגודלו בדנמרק. מדיה וקבצים בנושא ילין בוויקישיתוף אתר האינטרנט הרשמי של ילין ערך זה הוא קצרמר בנושא גאוגרפיה של דנמרק ובנושא יישובים באירופה. אתם מוזמנים לתרום לוויקיפדיה ולהרחיב אותו.
בית הכנסת צידון

בית הכנסת צידון (בערבית: كنيس صيدا) ממוקם בעיר העתיקה של צידון בלבנון, בשכונה שמכונה "השכונה היהודית" או "הרובע היהודי" – "חארת אל-יהוד" (حارة اليهود). האמונה הרווחת היא כי בית הכנסת צידון (סעידה) נבנה בשנת 833 על מבנה בית כנסת ישן יותר, שמוערך שנבנה בזמן חורבן בית המקדש השני, כלומר, בשנת 66 לספירה. בכתבים הנוצריים נטען כי ישו הטיף בבית כנסת זה ובסביבתו. אם הדבר נכון הרי שבית כנסת זה הוא העתיק ביותר בעולם שעדיין ניצב על תילו. בעקבות עזיבתם של יהודים רבים את צידון מאז מלחמת האזרחים בלבנון, נזנח בית הכנסת, ומבנהו אינו מתוחזק מספיק כיום. יהודים מבקרים בו לעיתים רחוקות. לאחר כיבוש צידון בידי ישראל במלחמת שלום הגליל ב־1982 פונו מהמבנה ארבעה משפחות פלסטיניות שנכנסו אליו לאחר יציאת יהודי העיר ב־1975. מרבית הציוד ותשמישי הקדושה שנמצאו בבית הכנסת הועברו לישראל. ביקורו של ישו בצידון מוזכר בהברית החדשה, הבשורה על-פי מתי, פרק ט"ו, פסוקים 21–28; הבשורה על-פי מרקוס, פרק ז', פסוקים 24–30 Sacy, Andre. 2011. Saida D’hier Et D’aujourd’hui. Beyrouth: Editions Aleph Sidon synagogue opens for rare prayers, The Daily Star - Lebanon, 2012 צה"ל ישפץ מקומות קדושים ליהדות בצידון, דבר, 18 ביולי 1982 ערך זה הוא קצרמר בנושא בתי כנסת ובנושא לבנון. אתם מוזמנים לתרום לוויקיפדיה ולהרחיב אותו.
צביון סבכים

צביון סבכים (שם מדעי: Sylvicapra grimmia) הוא מין אנטילופה קטנה מתת-משפחת הצביונים שבמשפחת הפריים. הוא קרוי גם צביון מצוי והוא הצביון היחיד שאינו שייך לסוג צביון (Cephalophus) אלא לסוג יחיד Sylvicapra. הצביון כשמו נפוץ ביותר יחסית לקרוביו - הוא נפוץ כמעט בכל אפריקה שמדרום לסהרה, למעט יערות הגשם של קונגו וקרן אפריקה, אך הוא מעדיף בעיקר אזורי סוואנה ושיחים, המאפשרים לו להתחבא כמו גם אזורים הרריים. הצביון נקרא לעיתים צביון חום, אך מראו יכול להשתנות על פי בתי הגידול וכן על פי תת-המין. באזורי היערות של אנגולה הם בדרך כלל בצבע ערמוני, בסוואנות הצפוניות הם אפורים ובאזורי מדבר הם חומים. הם נפוצים לעיתים בקצוות של אזורי יישובים מסוימים. הם פעילים שם בעיקר בשעות החשיכה. אורך: עד 50 ס"מ. משקל: 12-25 ק"ג בממוצע. הנקבות גדולות וכבדות מעט מהזכרים. מזון:אוכלים מגוון מאכלים בעיקר מהצומח, אף על פי שלעיתים יאכלו גם נבלות וחיות קטנות כמו חרקים וחולייתנים קטנים. הם אוכלים בעיקר עשבים, עלים, פרחים, פירות ופקעות. הם גם עוקבים אחרי קופים ואוכלים את הפירות שהשירו ארצה. עם זאת הם יכולים לא לשתות זמן ממושך כל עוד הם אוכלים צמחייה טובה ובעונה הגשומה הם לא שותים כלל. טורפים:לצביון טורפים רבים: האריה, הנמר, הברדלס, צבוע מנומר, זאב טלוא, תנין היאור, סרוואל ותנים. לעיתים הם נטרפים גם על ידי בבונים. עם זאת הצביון נוטה לברוח במהירות לתוך השיחים להגנה. מדיה וקבצים בנושא צביון סבכים בוויקישיתוף צביון סבכים, באתר ITIS (באנגלית) צביון סבכים, באתר NCBI (באנגלית) צביון סבכים, באתר Animal Diversity Web (באנגלית) צביון סבכים, באתר האנציקלופדיה של החיים (באנגלית) צביון סבכים, באתר GBIF (באנגלית) צביון סבכים באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.